**Denumirea funcţiei publice vacante:** consultant superior al Secției cooperare regională din cadrul Direcției asistență externă -1 funcție vacantă;

1. **Scopul general al funcţiei:**

Participarea în procesul de monitorizare și promovare a programelor de cooperare transfrontalieră și transnațională la nivel național, dar și altor proiecte/programe regionale, după caz.

1. **Sarcinile de bază ale funcţiei:**
2. Asigurarea întreprinderii măsurilor necesare pentru acordarea suportului beneficiarilor/partenerilor proiectelor finanțate în cadrul programelor de cooperare transfrontalieră și transnațională;
3. Asigurarea evidenței și vizibilității programelor de cooperare transfrontalieră și transnațională, dar și altor proiecte/programe regionale la nivel național
4. Asigurarea secretariatului Grupului Național de Coordonare a programelor de cooperare transfrontalieră și transnațională;
5. Asigurarea încheierii și punerii în aplicare a Acordurilor de Finanțare aferente programelor regionale, dar și documentelor aferente, inclusiv contractelor de asistență tehnică;
6. **Cerințe specifice:**

***Studii:*** Superioare, de licenţă sau echivalente, preferabil în domeniul relaţiilor economice internaţionale, finanţe sau economie. Cursuri de perfecţionare profesională în domeniul asistenţei externe şi interacţiunea acesteia cu politicile macro.

***Aspecte cognitive:***

Cunoaşterea cadrului normativ aferent domeniului asistenței externe;

Cunoaşterea procedurilor naționale de coordonare a asistenței externe;

Cunoaşterea limbii engleze la nivel cel puțin B1 şi a unei limbi de circulaţie internaţională (franceza, spaniola, germana, etc.) la nivel B1;

Cunoştinţe de operare la calculator: MS Office (Word, Excel, PowerPoint, Visio, etc) Internet. *Cunoașterea instrumentelor/editorilor grafici se va considera un avantaj*.

***Experienţă profesională*** – cel puțin 1 an în domeniu coordonării asistenţei financiare externe.

***Abilități:***

Aptitudine de lucru cu informația, planificare, organizare, luare a deciziilor, analiză şi sinteză, elaborare a documentelor, argumentare, prezentare, instruire, motivare, mobilizare de sine, soluționare de probleme, comunicare eficientă.

***Aptitudini/comportament:***

Profesionalism, respect față de oameni, spirit de iniţiativă, diplomaţie, creativitate, flexibilitate, disciplină, responsabilitate, punctualitate, rezistentă la efort şi stres, tendinţă spre dezvoltare profesională continuă, spirit de echipă.

**Bibliografia în baza căreia vor fi formulate întrebările pentru proba scrisă şi interviu la funcţia vacantă de consultant superior al Secției cooperare regională din cadrul Direcției asistență externă**

1. Legea nr.181/2014 privind finanțele publice și responsabilității bugetar-fiscale;

2. Legea nr. 595/1999 privind tratatele internaționale ale Republicii Moldova;

3.Legea nr.100/2017cu privire la actele normative;

4. Legea nr.158/2008 cu privire la funcția publică și statutul funcționarului public

5. Hotărârea Guvernului nr. 377/2018 cu privire la reglementarea cadrului instituțional şi mecanismului de coordonare şi management al asistenței externe;

6.  Hotărârea Guvernului nr. 442/2015 pentru aprobarea Regulamentului privind mecanismul de încheiere, aplicare şi încetare a tratatelor internaționale;

7. Hotărârea Guvernului nr. 246/2010 cu privire la modul de aplicare a facilităților fiscale și vamale aferente realizării proiectelor de asistența tehnică și investițională în derulare, care cad sub incidența tratatelor internaționale la care Republica Moldova este parte;

8. Hotărârea Guvernului nr. 696/2017 cu privire la organizarea şi funcţionarea Ministerului Finanțelor

9. Hotărârea Guvernului nr. 338/2020 cu privire la Oficiul de Gestionare a Programelor de Asistenţă Externă.

10.  Hotărârea Guvernului nr.576/2017 pentru aprobarea Regulamentului cu privire la implementarea programelor de cooperare transfrontalieră şi transnațională finanţate de Uniunea Europeană.

11. Regulamentul Comisiei Europene nr. 897/2014 de stabilire a unor dispoziții specifice privind punerea în aplicare a programelor de cooperare transfrontalieră finanțate în temeiul Regulamentului nr. 232/2014 al Parlamentului European și al Consiliului de instituire a Instrumentului European de Vecinătate.